Osatoimittajien mukaan avoin järjestelmä vauhdittaa teollista puurakentamista – Varsipuu ry\nHomeArkisto - Uutisia Osatoimittajien mukaan avoin järjestelmä vauhdittaa teollista puurakentamista\nOsatoimittajien mukaan avoin järjestelmä vauhdittaa teollista puurakentamista\n12.8.2012 By Varsipuu Comments are Off\nPuuinfon artikkelipalvelussa tiedotetaan teollisuuden myönteisistä kannanotoista RunkoPes -järjestelmään:\n(26.7.2012) Puuosatoimittajat: Avoin järjestelmä vauhdittaa teollisen puurakentamisen läpimurtoa\nTeollisen puuelementtirakentamisen yhtenäisen mitoitus- ja liitosjärjestelmän RunkoPES- teollisuusstandardin käyttöönoton uskotaan lisäävän puurakentamisen kilpailukykyä ja edistävän ammattimaisen puurakentamisen volyymiä. ”Tähänastinen ongelma on ollut se, että rakentajat eivät ole ottaneet ammattimaista puurakentamista vakavasti, kun puuosia ei ole voitu kilpailuttaa”, sanoo aluejohtaja Janne Manninen Stora Ensolta. Mannisen mukaan avoimen järjestelmän puuttuminen on ollut selvästi teollisen puurakentamisen hidaste.\nJohtaja Esa Kosonen Metsä Woodilta uskoo järjestelmän käyttöönoton lisäävän tarjouskyselyjen määrää sekä puurakentamisen uskottavuutta, kun samaan rakennuskohteeseen voi tulla periaatteessa eri puuosatoimittajien komponentteja. ”Betoniteollisuuden etumatka on perustunut yhtenäisen järjestelmän käyttöön. Avoin puurakentamisen järjestelmä edistää teollista ammattimaista puurakentamista”, sanoo Kosonen.\nLue artikkeli kokonaisuudessaan Puuinfon sivuilta »»»


Viherrin: Lepaa 2019 -näyttelyssä\nlauantai 17. elokuuta 2019\nTässä kurkistus Lepaa 2019 -näyttelyyn. Se on avoinna tänään lauantaina enää kello 16 saakka, joten tämän postauksen perusteella ei taida ehtiä tänä vuonna mukaan. Näyttely järjestetään joka vuosi elokuussa Lepaalla Hämeenlinnan lähellä. Päivämäärät moneksi vuodeksi eteenpäin löytyvät nettisivuilta, joten ne voi panna ylös ensi vuotta varten!\nNäyttelyn järjestäjät ovat Kauppapuutarhaliitto, HAMK, HAMI ja Lepaan oppilaskunta ry. Lepaa on ammattilaisnäyttely, itse mm. katselin siellä kaverin seuraksi koneita puistokäytävien puhtaana pitämiseen. Koneita on tosi paljon esillä. Kotipuutarhailijakin löytää sieltä kuitenkin vaikka mitä katsottavaa ja ostettavaakin.\nVärinokkonen/ isokirjopeippi esillä upeissa väreissä\nItsellä mukaan tarttui kassillinen perennoja ja pari kirjaa. Paljon kiinnostavia alan kirjoja oli myynnissä useammassa paikassa. Toivottavasti en tarvitse kovin paljon uutta opustani, jonka nimi on Puuvartisten taimitarhakasvien tuholaiset... Siinä on niin selkeän näköiset kuvat, että tarvittaessa sitä on hyvä selata ötököiden äärellä.\nKoneita oli sekä isoja että pieniä. Kuvassa pienoismallit.\nVirolaisen Roogoja Talun kärhö- ja viinirypälenäyttely oli laaja, tässä pieni osa\nKauppapuutarhaliitto, kasvihuoneviljelijöiden järjestö, täyttää 100 vuotta ja perjantaina messuilla oli juhlavastaanotto. Messuilla oli myös Kauniisti & Puhtaasti kotimainen kasvikilpailu Lepaa Open, jonka työt olivat esillä.\nLepaa Open kilpailutöitä\nNäytteilleasettajia on niin sisällä kuin ulkonakin.\nHorto-osastolta, jossa tehtiin myös ruokaa villiyrteistä\nLepaan tiluksilla on opiskeltu jo noin sata vuotta puutarha-alaa, joten siellä on kannattaa kävellä ja katsella ympärilleen. Teen vaikka syksymmällä oman postauksen Lepaan istutuksista. Ihan perältä läheltä tuulimyllyä löytyivät myös messujen aikaan taimimyynti ja vihannesten näytemaa, jossa oli mm. valtavia paprikoita. Taimimyynnissä oli mm. useampaa sorttia perhosorvokkeja ja kas, sain taas uuden kurjenpolven: Pyreneidenkurjenpolvi 'Bill Wallis'.\nKaikenlaista kiinnostavaa tuli myös messukäytävillä vastaan. Seuraavassa kuvassa on ruttojuuresta tehtyjä tuotteita. Työpajassa sain tehdä itselleni pullollisen pyykkietikkaa. Olen siitä paljon kuullut, mutta vihdoinkin tulee kokeiltua, kun on nimikoitu pullo valmiina. Kännykän linssiin kiinnitettävä suurennuslasi vaikutti tosi kätevältä ja kiinnostavalta, mutta hintaa oli sen verran, etten nyt suoraan hankkinut.\nTuoreet yrtit "maustavat" pyykkietikan\nKasvipäistä tämä oli mielestäni kaunein, mm. kärhöjä kutreillaan\nLepaalla käydessä kannattaa poiketa viereisellä viinitilalla. Siellä on hyvien juomien lisäksi myynnissä myös muuta tavaraa, nyt huomasin siellä oikein kauniita ruukkuja. Kotiin tuliaisiksi lähti pari pulloa.\nOletko käynyt joskus Lepaan näyttelyssä? Mistä jäi erityisesti mieleen?\nMinulla on nyt päällimmäisenä mielessä, että pitääpä mennä istuttamaan jonnekin ne mukaan tarttuneet perennat. Mukavaa viikonloppua!\nP.S. Oletko jo osallistunut ARVONTAAN? Pari postausta taaksepäin tai tästä linkistä, klik.\nklo elokuuta 17, 2019\nTunnisteet: messut, puutarha, puutarhakirjat, puutarhamessut, puutarharetki\nKivisen Vilma 17. elokuuta 2019 klo 13.43\nMinä vähän mietin tuonne menoa, mutta sitten en mennytkään. Ajattelin, että jos siellä on paljon vaan kaikkea koneita ym näytteillä eikä kasveja niinkään. Mutta sinähän sait sieltä kasveja ostettua.\nEeva Viherrin 17. elokuuta 2019 klo 15.22\nKyllä siellä sai kasveja ostettua useammasta paikasta. Jäi itse asiassa eräät pensaat vähän harmittamaan. Olisi pitänyt heti napata mukaan, kun sitten jäi...\nMinna / Hiidenkiven puutarhassa 17. elokuuta 2019 klo 18.47\nTuollakin olisi ihana päästä käymään joskus. Saisin varmaan jokusen tovin vietettyä kärhökattauksen äärellä... Harmi kun tuokin on niin kaukana, ettei pelkkä päiväretki oikein ole järkevää. Kiva kuitenkin nähdä maistiaisia blogeista :)\nEeva Viherrin 17. elokuuta 2019 klo 22.14\nMulla on suunnitelmissa mennä lähiaikoina vielä käymään Hämeenlinnassa. Jospa saan sulle postaukseen sieltä lisää kohteita, niin voit tehdää pidemmän retken :)\nPiparminttu 18. elokuuta 2019 klo 10.10\nMonesti olen miettinyt Lepaan näyttelyssä vierailua, mutta tähän asti en ole päässyt vielä paikan päälle. Ehkä täytyy laittaa ensi vuoden tapahtuma jo ajoissa kalenteriin.\nEeva Viherrin 18. elokuuta 2019 klo 17.27\nKyllä sinne puutarhaihmisen kerran kannattaa mennä katsomaan. Näkee samalla hienot säleikköomenapuut ja muut nähtävyydet :)\nSuvikummun Marja 23. elokuuta 2019 klo 12.38\nKyllä vähän harmitti, kun en tänä vuonna päässyt Lepaalle, kun oli se juhlavuosikin. Nyt oli toinen meno juuri samana viikonloppuna.\nSanoisin, että Lepaan näyttely on aina todella laadukas, rihkama- ja lakukauppiaat puuttuvat lähes kokonaan.\nSe kasvimaa on aina yhtä vaikuttava, ja sinisarjaruukut :)\nViime vuonna hurmaannuin eniten Rooguja talun osaston kärhöistä ja viinirypäleistä.\nEeva Viherrin 28. elokuuta 2019 klo 9.15\nViinirypäle- ja kärhönäyttely olivat tänäkin vuonna todella vaikuttava! Juhlavuoden kunniaksi oli kakkuakin tarjolla perjantaina, mutta en huomannut mennä pirskeisiin ;)\nSe kukkii sittenkin!!! - sekä esittelyssä kestotal...\nArvontamuistutus sekä korjaus ja kiva lisäys!\nWanhojen daalioiden lumoissa


Yleisimmät kysymykset – Ooppera – Baletti\nHukkasin lompakkoni Oopperassa, mistä voisin kysellä sen perään?\nVoit tiedustella löytötavaroita päivystävältä vahtimestarilta, p. (09) 4030 2306. Löytötavarat toimitetaan kahden viikon välein Suomen löytötavarapisteeseen. Kansallisooppera ei vastaa yleisön henkilökohtaisesta omaisuudesta.\nKuka on suunnitellut talon?\nOopperatalon suunnitteli arkkitehtitoimisto Hyvämäki – Karhunen – Parkkinen. Suunnittelukilpailu julistettiin vuonna 1975 ja Oopperatalo avattiin Töölönlahden rannalle 1993.\nKuinka paljon katsojia saliin mahtuu?\nSuuren salin katsomossa on 1350 paikkaa, Alminsalissa tapahtumasta riippuen 200–500 paikkaa. Lisäksi kauniit lämpiöt soveltuvat hyvin pienimuotoisiin esityksiin ja konsertteihin. Oopperatalo on myös suosittu juhla- ja kokouspaikka. Jos olet järjestämässä tilaisuutta pienelle tai isolle joukolle, autamme mielellämme.\nMinkä pituinen väliaika on?\nVäliajan kesto on noin 25 minuuttia. Osassa esityksiä on kaksi väliaikaa, useimmissa yksi.\nSisältyykö väliaika kokonaiskestoon?\nKyllä, se on aina laskettu mukaan esityksen kokonaiskestoon.\nKuinka pitkä esitys on?\nEsityksen kesto vaihtelee teoksen mukaan. Keston voit tarkistaa jokaisen teoksen esittelysivulta. Kesto ilmoitetaan myös lämpiössä jaettavassa lehdykässä, jossa luetellaan illan esiintyjät (välilehti) sekä illan osajakotauluista, jotka löytyvät Ainon aulasta pääsisäänkäynnin luota (Mannerheimintien puoli) ja Alfonsin aulasta Töölönlahden sisäänkäynnin vierestä.\nKuinka löydän paikkani?\nLippuusi on merkitty tarkka paikka ja se, kannattaako sinun mennä sisään saliin oikealta vai vasemmalta puolelta. Permannolle mennään päälämpiöstä portaita alas. Ensimmäinen parvi sijaitsee päälämpiön tasolla, toiselle ja kolmannelle parvelle pääsee hissillä tai portaita pitkin.\nPenkkirivien päädyissä on rivinumeroinnit, ja istumapaikan numerot löytyvät istuimista. Voit tarkastaa paikkasi ennakkoon katsomokartoista.\nMissä ovat naisten- ja miestenhuoneet?\nOopperatalossa on useampia vessoja. Ne löytyvät Alfonsin aulasta Töölönlahden sisäänkäynnin läheltä, Ainon aulasta pääsisäänkäynnin puolella (Mannerheimintien puoli) sekä Juhan kulmasta päälämpiön perältä. Esteetön wc-tila (inva-wc) sijaitsee Alfonsin aulassa (Töölönlahden sisäänkäynnin puoli).\nMiten pitää pukeutua? Pitääkö ensi-iltaan pukeutua juhlavasti?\nKansallisooppera ja -baletti on tarkoitettu kaikille ja niinpä pukeutuminenkin on varsin vapaamuotoista. Olet tervetullut, viihdyitpä parhaiten juhlapuvussa tai farkuissa ja villapaidassa. Voit katsoa mallia OopperaLooks-jutuista.\nMoni haluaa kuitenkin vaalia pientä juhlallisuutta pukeutumisessa: miehillä näkyy paljon pikkutakkeja ja pukuja, ja näkeepä toisinaan iltapukuihin sonnustautuneita naisiakin. Ensi-iltoihin liittyy hitunen glamouria, jota yleisökin hiukan juhlavammalla pukeutumisellaan usein vaalii.\nVaikka mitään virallista sääntöä ei ole, näyttää siltä, että yleisö haluaa pukeutua aavistuksen arkea juhlallisemmin tullessaan Oopperaan ja Balettiin. Kyse on kuitenkin omasta valinnasta.\nKesken esityksen salista ei ole toivottavaa poistua, sillä tarkoituksena on taata niin muille katsojille kuin esiintyjillekin mahdollisimman rauhaisa esitys. Niinpä jos salista poistuu kesken esityksen, takaisin pääsee vasta väliajan päätyttyä.\nPääseekö saliin myöhässä, jos esitys on jo alkanut?\nSaliin ei pääse myöhästyneenä sisään, koska tarkoituksena on taata niin muille katsojille kuin esiintyjillekin rauha esityksen aikana. Jos myöhästyt, pyydä apua vahtimestarilta aulassa tai lämpiössä.\nSaako esityksestä ottaa kuvia?\nEsityksen kuvaaminen ja musiikin taltioiminen on ehdottomasti kielletty. Voitkin keskittyä nauttimaan esityksestä kaikilla aisteillasi ja palata tunnelmiin sen produktiosivulla, jossa julkaisemme teoskuvia ja mahdollisia trailereita.\nKaikki oleellinen lipuista ja paikoista\nPuhelimesta näytetty lippu kelpaa hyvin.\nPitääkö verkkokaupasta ostettu printtilippu taittaa, jotta pääsee sisälle?\nPrinttilippua ei tarvitse taittaa.\nMiten lipunmyynti on auki?\nOopperan asiakaspalvelu Alfonsin aulassa Töölönlahden sisäänkäynnin puolella on avoinna 1.4.2019 alkaen maanantaista perjantaihin klo 14–19 ja lauantaisin klo 12–18. Muina aikoina asiakaspalvelu avataan yleensä 2 tuntia ennen päänäyttämön esityksiä ja tuntia ennen muita esityksiä ja konsertteja. Kesällä, pyhinä ja muina poikkeusaikoina aukiolo voi vaihdella. Löydät ajankohtaiset aukioloajat täältä.\nVoiko loppuunmyytyihin esityksiin jonottaa lippuja?\nLippuja ei voi valitettavasti jonottaa, mutta peruutuspaikkoja kannattaa kysyä Oopperan asiakaspalvelusta.\nVoitteko ilmoittaa milloin lipunmyynti tiettyyn esitykseen alkaa?\nSaat helpoimmin uusimmat tiedot tilaamalla Oopperan ja Baletin uutiskirjeen sähköpostiisi. Lisäksi ilmoitamme lippujen myynnistä jokaisen esityksen omalla sivulla. Seuraa meitä myös sosiaalisessa mediassa.\nPääsääntöisesti syyskauden esitysten liput tulevat myyntiin maalis-huhtikuussa ja kevätkauden liput syys-lokakuussa. Tästä voi kuitenkin olla poikkeuksia.\nMinne voin ilmoittaa osoitteenmuutoksesta?\nSähköpostiosoitteen, puhelinnumeron tai vaikkapa kotiosoitteen muutoksista voit ilmoittaa asiakaspalveluumme puh. 09 4030 2210 ma-pe 10-16, liput@opera.fi.\nNaulakkopalvelut kuuluvat käyntiisi eivätkä maksa mitään. Hävinneestä narikkalapusta veloitamme kuitenkin 5 €. Huomioithan myös, että saliin ei paloturvallisuussyistä saa viedä suurikokoisia reppuja tai laukkuja tai muuta tilaa vievää tavaraa.\nMiten parvilta näkee?\nParvilta näkee mainiosti, mutta turvakaide voi rajoittaa näkyvyyttä 3. parven 1. rivillä. Liput-sivulta voit tarkistaa, miten näyttämölle näkee eri puolilta katsomoa.\nOnko permanto nouseva?\nKyllä, permanto nousee takarivejä kohti. Noususta johtuen viimeisen eli 19. rivin reunimmaisille paikoille 698–700 ja 725–727 tekstityslaitteen ruotsin- ja englanninkielinen tekstitys ei näy aivan kokonaan.\nMihin mennä kun on pitkäjalkainen, pitkäselkäinen tai lyhyt?\nKannattaa kysyä vinkkejä ryhmämyynnistämme (soita tai lähetä sähköpostia). Asiakaspalvelijamme auttavat mielellään sinua löytämään paikat, joissa sinun on mahdollisimman hyvä istua.\nMiten perille pääsee helpoimmin?\nKuinka aikaisin kannattaa varata pöytä väliajalle, jotta pääsee istumaan sinne minne haluaa?\nPöytä kannattaa varata hyvissä ajoin, mieluiten samalla kun ostaa lipun. Huomaathan, että ensi-iltojen hyvät pöydät myydään heti kauden alussa.\nMistä voin tilata pöydän ennakkoon?\nPöydän voi tilata ennakkoon asiakaspalvelusta tai verkkokaupastamme.\nVoiko kaikkia ennakkomyynnissä olevia tuotteita ostaa vielä paikan päällä?\nEsitysiltana ostettavissa on huomattavasti pienempi valikoima ennakkotilausvalikoimaan verrattuna. Verkossa tilauksen voi tehdä viimeistään 24 tuntia ennen esitystä, mutta asiakaspalvelun kautta ennakkomyyntituotteita myydään esityspäivinä vielä klo 16 asti.\nOnko tarjolla vegaanituotteita?\nJo toki. Löydät ruokavaliomerkinnät kaikkiin tuotteisiin verkkokaupastamme. Vegaanivaihtoehtoina on Kasvisleipä (siemenleivällä kauden hummusta, Kaviart-merilevävalmistetta ja kasviksia) sekä Merry berry -raakakakku.\nVoinko saada vettä muualta kuin myyntitiskeiltä?\nVettä on tarjolla päälämpiössä myyntitiskien läheisyydessä sekä parvilämpiössä. Raikasta, ole hyvä!\nSaako Oopperaravintolasta lattea, cappuccinoa tai espressoa?\nValitettavasti valikoimissa ei ole erikoiskahveja.\nMihin voin jättää likaiset astiat?\nLikaiset astiat voi jättää tyhjille pöydille ja tasoille.\nMissä on ravintolan ennakkovarauspiste?\nAsiakaspalvelu löytyy Alfonsin aulasta Töölönlahden sisäänkäynnin luota.\nMihin voin maksaa muille illoille varatut pöydät?\nMuille illoille varatut pöydät voi maksaa asiakaspalvelun aukioloaikoina. Ennen esitystä voi maksaa vain saman illan pöydän.\nMistä voin ostaa käsiohjelman?\nKäsiohjelman voit ostaa ovimiehiltä, Oopperashopista, lämpiössä liikkuvista myyntikärryistä ja yläkerran käsiohjelmien myyntipisteestä.\nKäsiohjelma avaa esityksen taustoja ja esittelee tekijöitä. Se on myös kiva muisto, kun haluat palata esityksen tunnelmaan myöhemmin.\nMistä pääsen esteettömästi sisään?\nKansallisoopperan oma pysäköintialue Töölönlahden puolella Oopperakujalla on tarkoitettu invapysäköintiin. Sitä kautta on myös esteetön sisäänkäynti taloon.\nMissä on hissi?\nHissi on Alfonsin aulassa Töölönlahden sisäänkäynnin luona. Hissillä pääsee auloihin, päälämpiöön sekä 1. ja 2. parvelle. Permannolle kulkee portaat päälämpiöstä. Samoin 3. parvelle pääsee rappuja pitkin parvilämpiöstä.\nOnko hajusteettomia esityksiä tai paikkoja?\nOsa meistä laittautuu mielellään esitykseen tullessaan. Kokonaan hajusteettomia esityksiä tai paikkoja ei valitettavasti ole, mutta kannustamme jokaista saapujaa ottamaan huomioon muut, sillä katsomossa on varmasti aina tuoksuille herkkiä.\nPyörätuolipaikoista, induktiosilmukasta ja muista esteettömyysasioista löydät lisätietoa täältä.\nMitkä esitykset sopivat lapsille?\nPäänäyttämön esitykset eivät lähtökohtaisesti sovellu alle 5-vuotiaille. Näytösten pitkä kesto ja esitysten voimakkaat äänet ja valot ovat usein vauvoille ja taaperoille liikaa. Huomioithan myös kanssakatsojasi etkä tuo sylivauvaa esitykseen.\nOsa ohjelmistostamme on mitä parhainta ajanvietettä koko perheelle. Esimerkiksi jotkut satubaletit hurmaavat kerrasta toiseen jo varsin nuoriakin katsojia. Varmistathan kuitenkin aina esityksen suositusikärajan, sillä toisinaan tuotannoissa voi olla liian jännittäviä tai vaikeaselkoisia kohtauksia aivan pienille. Teoskohtaiset suositusikärajat löydät kunkin teoksen omalta sivulta.\nPäänäyttämön suurten ooppera- ja balettiteosten ohella tarjoamme myös paljon varta vasten lapsille ja nuorille suunnattuja pienimuotoisempia esityksiä ja tapahtumia, kuten Vauvojen taidetuokioita, taaperoikäisten Minioopperoita ja leikki-ikäisten Lasten taidetuokioita. Nämä esitykset ovat erittäin suosittuja, joten niihin kannattaa varata liput hyvissä ajoin. Lue lisää palveluistamme lapsiperheille.\nOhjelmistostamme löytyy aina oopperoita ja baletteja, jotka sopivat kaiken ikäisille. Koko perheen esityksissäkin on kuitenkin ikäsuositus, sillä teokset saattavat pitää sisällään lasten kannalta jännittäviä kohtauksia. Huomioithan, etteivät päänäyttämön esitykset sovellu alle 5-vuotiaille. Kysy ikäsuosituksista ja sisällöistä tarkemmin lippua varatessasi.\nMistä lapset näkevät parhaiten?\nLapset saavat parhaan katselukokemuksen permannolta ja ensimmäiseltä parvelta, kun matka näyttämölle ei ole kovin pitkä. Pienemmille lapsille on saatavana koroketyynyjä, voit kysyä niitä vahtimestareilta saliin mennessäsi. Paloturvallisuussyistä lapsi ei voi istua aikuisen sylissä. Myös lapsikatsojalla tulee olla lippu esitykseen. Tutustu hyvään nuorisoalennukseemme.


Sateet liottavat satotoiveita – Hämeen Sanomat\nSateet liottavat satotoiveita\nViiden päivän sääennusteet ja sadekartat ennustavat eteläiseen Suomeen sateisia ilmoja. Sateista ei juuri nyt eikä lähiviikkoina olisi ollenkaan väliksi, sillä vilja-Suomessa peltojen sato on tuleentunut ja alkaa olla puintikunnossa.\nPelloille ei kuitenkaan ole sateella mitään asiaa, puintipäivän on oltava kuiva, mieluusti myös sitä edeltävät päivät. Sateiden kastelema vilja on pakko myös kuivata ja kuivureissa palaa tänä syksynä poikkeuksellisen kallista polttoöljyä. Mitä pidempään viljaerä on kuivurissa, sitä vähemmän se tuottaa. Huonolaatuista tavaraa, josta ei markkinoilla saa kelpo hintaa, ei oikeastaan kannattaisi kuivattaa lainkaan.\nEnsimmäisiltä pelloilta sato on ehditty jo korjata viime viikolla ja viikonvaihteessa. Tuntumat sadon kokonaismäärään vaihtelevat maakunnittain, jopa tilakohtaisesti. Maa- ja metsätalousministeriön tietopalvelukeskus ennakoi pari viikkoa sitten 3,9 miljardin kokonaissatoa. Ennuste saattaa kuitenkin osoittautua ylioptimiseksi, sillä missään päin maata ei enää ole edellytyksiä huippusatoon.\nJokainen sadepäivä tästä eteenpäin heikentää näkymiä ja heikentää sadon laatua, ei niinkään määrää. Vielä heinäkuussa vallinnut optimismi kunnon sadosta on vaihtunut selvästi varovaisemmaksi.\nPääosa viljanviljelijöistä on tehnyt sadostaan viljelysopimuksen viljaliikkeen kanssa. Se takaa viljalle markkinat eikä tuottajan tarvitse omatoimisesti myydä satoaan. Hän varastoi sen tilalleen noutopäivään asti, joka voi olla vasta seuraavana keväänä.\nMuutama vuosi sitten Suomeenkin rantautuivat viljafutuurit suuren maailman tapaan. Futuurit suojaavat hintavaihteluilta, tuottajaa hintojen laskulta, ostajaa puolestaan niiden nousulta. Kiinteähintaisen futuurin voi sulkea koska tahansa ennen sen erääntymistä.\nAlkukohusta huolimatta viljan futuurikauppa ei Suomessa ole vielä ottanut tuulta siipiensä alle. Aniharva viljelijä, arvioiden mukaan vain yksi tuhannesta suojaa futuurein satonsa hintojen heilahteluja vastaan. Futuurit ovat tuskin kuitenkaan jäämässä vain harvojen huviksi, sillä viljan ja rehun maailmanmarkkinahintojen muutokset ovat olleet ajoin rajujakin. Oikea-aikaisilla kaupoilla voi yltää parempaan lopputulokseen kuin hyvällä sadolla ja ammattitaidolla konsanaan.\nSyksyn kotimaiset viljamarkkinat eivät ole vielä avautuneet eikä kauden avaushintoja ole näin ollen tiedossa. Maailmanmarkkinahinnat ohjaavat myös suomalaisen viljan hintoja. Keskikesällä ounasteltiin päätuotantoalueille Yhdysvalloissa Euroopassa hyvää satoa. Lopputulos saattaa kuitenkin olla odotettua pienempi, mikä tietäisi nousevaa hintakehitystä.\nMaailman viljakaupan suuri ohjaaja on Kiina. Maan elintaso on vuosi vuodelta kohonnut ja se on merkinnyt lihan ja maitotuotteiden kulutuksen lisäystä. Kiina on ilmoittanut ostavansa kaiken maailmalla kaupan olevan ylijäämäviljan. Jos sen ostohalut osoittautuvat pysyviksi, viljavuoret katoavat koko maailmasta.


Iphone 5 Varmuuskopiointi\nIphone 5 varmuuskopiointi 4\nIphone 5 varmuuskopiointi release\nIphone 5 varmuuskopiointi for sale\nIphone 5 varmuuskopiointi screen\nJoustoetuhaarukka. Levyjarrut. 24 vaihteinen. 26x1, 95 renkaat. Kaikki toimii. Siistikuntoiset renkaat. Voin kuljettaa pyörän enon... 5 Ilmianna ilmoitus 3 päivää sitten Mtb 26 raleigh viper 2017 Helsinki, Uusimaa Lisätiedot Myydään isomman pyörän tieltä nuorten (155-180 cm) uudenkarhea ja vähän käytetty (alle 300 km) maastopyörä Raleigh Viper. Tuumakoko 26. Shimano Acera... 7 Ilmianna ilmoitus\n(Vrt. rauhasterapia. ) On suositeltavaa syöttää myös rasvaista kalaa, esimerkiksi lohta, siikaa tai silakkaa, koska ne sisältävät tulehdusvastaista omega-DHA rasvahappoa ja D3-vitamiinia. Lohiöljyä voisi antaa myös kuureittain. Sisäelimistä antaisin sian henkitorvia, koska ne sisältävät kondrotiinisulfaattia. Se on glukosamiinin ohella nivelen oma luontainen aine. Glukosamiinia saa taas luontaisesti ruston lisäksi ihosta, jänteistä, verisuonista ja sydämen läpistä, joten eri eläinten jänteitä, sisäelimiä ja sydämiä voisi antaa vaihtelevasti. Raa'asta kananmunasta koira saa muun muassa proteiinia ja D-vitamiinia. Kasvissosetta kannattaa antaa päivittäin, varsinkin jos rustojen ja luiden osuus ruokavaliosta on puolet, mutta hyvä olisi pysytellä vain vihreissä kasviksissa ja marjoissa. Kasvissoseeseen ei saa siis laittaa ns. nightshade-kasviksia, muun muassa perunaa, tomaattia, munakoisoa ja paprikaa, koska niiden sisältämän solaniinin epäillään lisäävän nivelkipua. Nivelrikkoon on olemassa myös kasviperäisiä aineita, kuten kuivattua kurkumaa, inkiväärijauhetta ja ruusunmarjajauhetta, jotka lievittävät nivelkipua.\nPäärakennuksen sisäänkäynti. Turun yliopiston kasvitieteellinen puutarha  on Turun yliopiston ylläpitämä kasvitieteellinen puutarha Turussa Ruissalon saaressa. Alun perin puutarha rakennettiin vuonna 1924 kolme vuotta yliopiston perustamisen jälkeen Iso-Heikkilään, josta se siirrettiin vuonna 1956 nykyiselle paikalleen Ruissaloon.  Puutarha kattaa noin 5 000 eri lajin ja lajikkeen kasvikokoelman, joista reilu 2000 on kuudessa kasvihuoneessa. Kasvihuoneiden lisäksi kasvitieteelliseen puutarhaan kuuluu ulkopuutarha. Kasvihuoneita ovat mehikasvihuone, araukariahuone, talvipuutarha, uuden maailman tropiikki, vanhan maailman tropiikki ja Välimeren ilmasto . Kasvitieteellisessä puutarhassa vierailee vuosittain noin 40 000 kävijää.  Puutarhan ensisijaisena tehtävänä on avustaa biologian laitoksen tutkimusta ja opetusta, mutta se on avoinna myös yleisölle.  Puutarhan nykyiset kasvihuoneet on suunnitellut arkkitehti Jarmo Saarinen vuonna 1998. Puutarhan nykyinen ylipuutarhuri on vt. Simo Laine, joka korvasi pitkäaikaisen ylipuutarhuri Arno Kasvin hänen jäädessään eläkkeelle 1. lokakuuta 2009.\nAleksanterin teatteri - Lempäälän-Vesilahden Sanomat\nIitti Golf Oy, Kausala, Iitintie 684\nIphone 5 varmuuskopiointi case\nDia hakijamäärät 2019\nKaleva travel lahjakortti\nIphone 5 varmuuskopiointi free\nVuokraa tasokas majoitus | Kelohippu-Vuokramökit - Pyhä ja Ruka\nBiohit osake keskustelu\nWww waltti fi\nSonera mix kanavien vaihto\nLoput 30 litraa varataan sivuun ruisseoksen valmistamiseen. Ensimmäisenä mausteena veden sekaan sekoitetaan rautasulfaattia (joissakin ohjeissa käytetään nimiä rautavitriili). Käytimme Hangon värin tuotetta. Rautasulfaatti sekoitetaan keittämisen alussa lämpenevään veteen. Rautasulfaatin lisäämisen jälkeen jatketaan veden kuumentamista. Veden ei kuulu olla missään vaiheessa kiehuvaa vaan lämpötila pidetään enintään kahdeksankymmenen asteen tuntumassa. Emme käyttäneet lämpömittaria vaan seurasimme ensiksi veden lämpenemistä testaamalla lämpöä kädellä. Kun kättä ei voi enää laittaa tynnyriin ja vesi alkaa höyryämään, on vesi sopivan lämmintä varsinaiseen keittämiseen. Samalla kun vesi kuumenee tynnyrissä, tynnyrin sivussa valmistellaan ruisjauhoista ja vedestä tasaista massaa. Ruisjauhot sekoittuvat helpommin pienessä astiassa kylmään veteen kuin suuressa tynnyrissä lämpimään veteen. Apuämpärissä sekoitettaessa saa varmistettua, että seokseen ei jää kokkareita. Sekoita ruisjauhoja hitaaseen tahtiin lisää ämpäriin.\nKomplett bank kokemuksia en\nLoudon peltikate oy mustasaari y


Turvallinen valaistus Aira Samulinin vanhuuden kotiin - Lifestyle - MTV.fi\nTurvallinen valaistus Aira Samulinin vanhuuden kotiin\nLifestyle > Koti Julkaistu 09.01.2009 19:25\nIkääntyvän ihmisen kodissa valaistuksen pitää olla riittävä niin määrältään kuin laadultaan. Airan vanhuudenkotiin teki valaistussuunnittelun valotaiteilija ja -suunnittelija Ekku Peltomäki.\n– Lähtökohta on se, että valo on iloinen ja myönteinen asia. Sitä pitää olla paljon, Peltomäki sanoo.\n– Kiinnitän huomiota kolmeen asiaan: ensinnäkin värintoistoon, jonka on oltava mahdollisimman hyvä. Ikäihmisellähän alkaa vaikuttaa ikänäkö, ja silloin värintoistoalueen tulee olla mahdollisimman korkea lukemiseen ja työskentelyyn. Toiseksi värilämpötilaan – itse pidän sisätiloissa tungsten- eli halogeenialueesta sisustuksen takia. Ja kolmanneksi tehoon, jota pitää tietysti olla riittävästi.\nPelkästään talon sisätiloissa on lähes sata erilaista valaisinta. Niistä on suurin osa led-valaisimia, tehokkuudeltaan 1 - 6W. Energiansäästö on huomattava, sillä valoa saadaan moninkertainen määrä vastaavantehoisiin hehkulamppuihin verrattuna. Ledien käyttöikä on myös todella pitkä, yli 50000 tuntia - vaihtoväli on siis käytännössä ainakin 10 - 20 vuotta.\nKaikki valot ovat himmennettävissä\nSähkösuunnitelma poikkesi tavallisen omakotitalon vastaavasta, kertoo Mikael Leppänen Lohjanharjun sähköasennus Oy:stä:\n– Tänne tuli huomattavasti enemmän led- ja halogeenivaloja. Talon kaikki valot ovat lisäksi himmennettävissä.\nHuomattavan tärkeä yksityiskohta on turvavalaistus. Varsinkin haja-asutusalueella sattuu joskus sähkökatkoja ja silloin vaikeasti liikkuva henkilö saattaa olla pulassa. Airan talossa on turvavalojärjestelmä - talon ei edes tarvitse pimetä kokonaan vaan riittää, kun yhden valoryhmän sulake palaa. Varavalaistus syttyy silloin automaattisesti. Sekin on toteutettu led-valojen avulla.\nValaisimet on valittu harkiten. Peltomäki näyttää esimerkkinä niin sanottua silmänluomivaloa, joka asennetaan makuuhuoneen seinään lattian lähelle:\n– Koska tämä on matalalla, fokus osuu lattiaan. Valo ei häiritse nukkujaa.\nPistorasiat nostettiin poikkeuksellisesti ylös seinälle, ikkunoiden alaosan tasalle.\n– Jos asukas on pyörätuolissa tai rollaattorikunnossa, onhan se nyt aika hölmöä yrittää kömpiä lattialla. Tuskinpa hän pystyy saamaan edes pistoketta seinään, Peltomäki huomauttaa.\n– Eihän tämä ole visuaalisesti yhtä hyvä ratkaisu kuin seinän alareuna - rikkoohan se tilaa - mutta vanhuudenkodissa saavutettavuus on ratkaiseva tekijä.\nUlkovalaistuksessa on käytetty räystäiden alle sijoitettuja valoja. Talo on vaalea eikä Peltomäki pidä julkisivuvalaistusta tarpeellisena.\nRäystäsvalot onkin tarkoitettu talon ympäristön valaisemiseen.\n– En itse pidä käpyvalaisimista tai valopylväistä, jotka ovat valoisaan aikaan vain esineitä ilman funktiota. Olen pyrkinyt suuntaamaan räystäsvalot siten, että valoa osuu mahdollisimman vähän seinään.\nValaisimet toimitti Pejan Oy, mallisto "Iguzzini", saatavana ainoastaan asennustöiden yhteydessä erikoistilauksesta (ei myyntiä suoraan kuluttajille).\nPerheasunnon perusparannus valmistuu Sisusta vuodenajan mukaan


Kaikkien helppojen ja hyvien pastaruokien uusi suosikki, Uunifetapasta jatkaa porskutteluaan. Kansa tykkää kuten yleensäkin helpoista, yksinkertaisista ja vielä hemmetin hyvästä aterioista. Liemessä-ruokablogin Jenni valmisti ja ig:n feediin laittoi ateriasta kuvan. Siitä se sitten lähti.\nKirjoitin jo aiemmin samasta uunifetapasta-ilmiöstä.\nMikä on uunifetarisotto? Se on helppoakin helpompi ruoka. Valmistin aivan "onepot" fiiliksellä eli kaikki samaan kulhoon.\nOnnistuin. Edullinen ruoka ja helposti.\nUunifetapastan ja uunifetarisoton -riisin ero\nYksi pieni ero uunifetapastaan on - käytetään risottoriisiä pastan sijaan. Lisäksi ruoka valmistuu "tyyliin" kaikki kerralla. Muutaman kerran kannattaa sekoittaa hieman paistamisen aikana.\nRisotto oikeasti keitetään ja se saa jäädä hieman puuromaiseksi. Olin rohkea ja nimesin tämän uunifetarisotoksi vaikka uunissa valmistin.\nJätin kuitenkin hieman pelivaraa mikäli joku nyt kuitenkin haluaisi sanoa että ei se ole risotto - näin ollen nimesin sen myös uunifetariisiksi. Tämä oli selkeä vastuuvapauslauseke.\nUunifeta ja risottoriisi samanaikaisesti kypsyy uunissa noin 30 minuutin aikana hieman valuvan puuromaiseksi koostumukseltaan. Aivan kuin siinä kattilassa keitetyssä risotossa. Vielä kun lopuksi viimeistellään kermalla niin todellakin kyllä.\nMikäli haluat valmistaa risoton kattilan kautta, onnistut tämän risotto-ohjeen kanssa varmasti. Katso Jonnet ei muista - sieltä löytyy. Lopuksi lisäät sekaan paahdetun uunifetan kuten uunifetapastaankin sen sekoittaisit.\nKatso raaka-aineet Liemessä-ruokablogista. Käytä pastan sijaan risottoriisiä.\nRisottoriisiä ( Carnaroli, Vialone, Arborio tai Scotti ) 2 dl\nVettä n. 6 dl\nKermaa 1 - 2 dl\nPaista uunin keskiosassa 200 asteessa noin 10 minuuttia.\nLisää uunivuokaan reunoille tasaisesti risottoriisit, murustele kasvisliemikuutio ja kaada aluksi vettä noin 0.5 litraa.\nPienennä uunin lämpöä 175 asteeseen ja paista noin 10 minuuttia.\nRiko feta, chili ja tomaatit ja sekoita riisin sekaan.\nLisää vettä noin 1 dl.\nSekoita kaikki keskenään ja lorauta kermaa niin että koostumus tulee valuvan puuromaiseksi.\nKoristele annos esim. basilikan lehdillä.


Kuinka haetaan työttömyysetuutta 30 vrk karenssin jälkeen - Kysy Kelasta | Fråga FPA\nKuinka haetaan työttömyysetuutta 30 vrk karenssin jälkeen\nLukematon viesti Kirjoittaja Vieras » 05 Syys 2019, 14:16\nSain 30 vuorokauden karenssin 1.8.2019 lähtien. TE-toimiston on lähettänyt Kelaan M1 lausunnon, että olen oikeutety työmarkkinatukeen 31.8.2019 alkaen. Mutta pitääkö minun hakea työttömyysturvaan ikään kuin olisin juuri jäänyt työttömäksi vaikka tosiasiassa olen ollut työnhakijana ja oikeutettuna työmarkkintukee useita vuosi ennen karenssia. Yleisessä hakemuksessa olen pakotettu vastaamaan (rasti ruutuun) että työssäoloehto ei täyty. Siis enhän minä ole totaaliseti menettänyt työmarkkinatukkelpoisuuttani vaan olen ollut 30 vourokauden karenssissa ja haluaisin työmarkkinatukeni takaisin.\nRe: Kuinka haetaan työttömyysetuutta 30 vrk karenssin jälkeen\nLukematon viesti Kirjoittaja Helppoa » 05 Syys 2019, 16:50\nTäytä hakemus (netissä tai lomake TT1). Merkitse alkamispäiväksi ensimmäinen karenssin jälkeinen päivä.\nJos sait ennen karenssia peruspäivärahaa, laita rasti ruutuun että ”työssäoloehto täyttyy”. Jos sait työmarkkinatukea, laita rasti ruutuun ”työssäoloehto ei täyty”.\nLukematon viesti Kirjoittaja Vieras » 05 Syys 2019, 18:45\n"Jos sait työmarkkinatukea, laita rasti ruutuun ”työssäoloehto ei täyty”."\nAlkuperäinen jatkaa. Varsin outo logiikka, että työmarkkinatukilaisen työssäoloehto ei täyty kun onhan se täyttynyt ennen karenssia. Harva on karenssin aikana työssä. Mutta menetänkö vielä tuon 30 karenssivuorokauden jälkeenkin työmarkkitukipäiviä kun työssäoloehto ei sitten täyty. Juu minä vahingossa ruksasin oikein tuon "työssäoloehto ei täyty", että kaiketi homma on hoidossa ja saan työmarkkitukioikeuteni takaisin kun TE-toimistokin oon lähettänyt M1 lausunnon, että ei estettä 31.8.2019 alkaen työmarkkinatuen maksamiselle.\nLukematon viesti Kirjoittaja Kela | työttömyysturva » 06 Syys 2019, 09:57\nVaikuttaisi, että olet hakenut tukea aivan oikein.\nKarenssin jälkeen työttömyysturvaa haetaan uudella hakemuksella, niin kuin olisit vasta jäänyt työttömäksi. Hakemusta käsitellessä käsittelijällä on kuitenkin tiedossa karenssin ajankohta ja se, onko työttömyysturva aiemmin ollut myönnettynä työmarkkinatukena vai peruspäivärahana.\nJos olet aiemmin saanut työmarkkinatukea eikä työssäoloehto ole tässä välissä ehtinyt täyttyä, niin siinä tilanteessa hakemukseen merkitään tosiaan työssäoloehto ei täyty.


» Uusi vuosi, pakkanen ja tutut ilmiöt, sillä historia toistaa itseään… – Satakunnan pelastuslaitoksen blogi – Letkutornin juurelta\nVuosi vaihtui ja pakkaset saapuivat Satakuntaankin. Kalenterin mukaan näin pitää ollakin, mutta jotkut asiat toistuvat vuodesta toiseen. Nimittäin heikot jäät ”yllättävät” luistelijoita ja muita jäällä liikkujia siten, että he saavat kylmän kylvyn. Näin siis siinä tapauksessa, että kaikki päättyy onnellisesti. Vaikka paikoitellen jäät jo kantavat, siitä huolimatta pysykää hyvät ihmiset pois heikoilta jäiltä! Jos huomaat jonkun tippuneen jäihin/veden varaan, soita 112.\nToinen ehkä hieman enemmän ihmetystä aiheuttava asia on ”jäätyneet joutsenet”. Pelastuslaitoksen yksiköt saavat tehtäviä aina pakkasjakson alkaessa jäätyneistä joutsenista, joita sitten lähdetään ihmettelemään mitä ihmeellisimpiin paikkoihin. Lähes aina samalla lopputuloksella, että joutsen pitää meitä ”pilkkanaan” ja päästää lähelle ja toteaa, että minä uinkin kauemmas, ettekä kiinni saa. 🙂 Toki pitää aina muistaa, että joskus eläin voi olla pulassakin, mutta ohjeena sanottakoon, että eläintä kannattaa seurata hieman pidemmän aikaa, jolloin voi huomata sen liikkuvan aina välillä eikä sillä ole mitään hätää. Tässäkin tapauksessa olemme kiinnostuneita tarkasta paikasta, jotta osaamme perille ja hätäkeskus voi hälyttää tarkoituksenmukaisimman yksikön kohteeseen.\nKolmas pakkasjaksoon liittyvä tapahtuma on kaikennäköiset putkirikot, joita pelastuslaitoksen tehtäväluetteloon tulee jokaisen kovemman pakkasjakson aikana. Putkirikkoja tulee monenlaisia, sillä putket voivat haljeta maan alla, niin runkovesiputkia tai kiinteistöön tulevia taloliittymän putkia sekä kiinteistössä sisällä olevia putkistoja. Rikkoutuneen putken koon, paineen ja havaitsemiseen kuluneen ajan summasta muodostuu vesimäärä, joka aiheuttaa tapauskohtaisesti vielä lisää vahinkoa. Pelastuslaitoksen tehtävänä on pääsääntöisesti lisävahinkojen estäminen ja tilanteen vakauttaminen. Loppukuivaus ja remontointi kuuluvat kohteen omistajalle tai jossain tapauksissa aiheuttajalle. Vinkkinä putkirikkojen välttämiseksi voisi kertoa, että tarkastakaa kylmillään olevat kiinteistöt ja tarvittaessa katkaiskaa kiinteistöstä vesi, jos sille ei ole tarvetta talvisin (selvitä tarkemmat tiedot/ohjeet omalta vesilaitokselta). Neljäs tapahtuma liittyy oleellisesti edelliseen, sillä jäätyneiden putkien sulattajat saavat aikaan tulipaloja putkisulatusten seurauksena. Keinot sulatukseen ovat monet ja ainahan sitä pitää itse kokeilla, jos vaikka kotikonstein onnistuu. Aina tämä ei onnistu ja huomataan, että nyt tulee savua rakenteista ja sitten on jo kova kiire. Lämpö johtuu kupariputkea pitkin helposti hieman pidemmälle ja saa syttymän aikaiseksi eri kohdassa mitä voisi edes ajatella.\nLoppuun voisi vielä todeta, että valtion kiskoilla kulkevalla kalustolla on myös toisinaan pakkas- ja lumiongelmia. 🙂\nHyvää ja turvallista vuotta kaikille lukijoille!\nKategoriat PelastustoimintaAvainsanat eläimen pelastaminen, heikot jäät, Marko Toivio, pelastustehtävä, tulipalo\tArtikkelien selaus


KUULUTUS. Kuulutus 1 (1) Lupatunnus: VA2015: - PDF Free Download\nDownload "KUULUTUS. Kuulutus 1 (1) Lupatunnus: VA2015:0003 12.2.2015"\n1 Kuulutus (1) Lupatunnus KUULUTUS Turvallisuus- ja kemikaalivirasto (Tukes) on kaivoslain (621/2011) perusteella hyväksynyt seuraavan varausilmoituksen: Varaaja: Geologian tutkimuskeskus Lupatunnus: Varausalueen sijainti: Pieksämäki Varauksen voimassaolo päättyy: Päätökseen saa hakea muutosta valittamalla Itä-Suomen hallintooikeuteen. Valitusaika päättyy Päätös on nähtävillä Tukesin Rovaniemen toimipaikassa (Valtakatu 2) ja Tukesin kotisivulla ( sekä Pieksämäen kaupungintalolla (Pertinkuja 1). Tarkemmat ohjeet muutoksenhausta ovat päätökseen liitetyssä valitusosoituksessa. Lisätietoja tai puh Turvallisuus- ja kemikaalivirasto Helsinki PL 66 (Opastinsilta 12 B) Helsinki Tampere Kalevantie Tampere Rovaniemi Valtakatu Rovaniemi Vaihde Y-tunnus\n2 Päätös Annettu julkipanon jälkeen (4) Lupatunnus Geologian tutkimuskeskus Pohjois-Suomen yksikkö PL Rovaniemi VARAUSPÄÄTÖS Turvallisuus- ja kemikaalivirastoon (Tukes) on saapunut kaivoslain (621/2011) mukainen varausilmoitus: Varaaja: Varausalueen sijainti: Varauksen nimi: Varausalueen koko: Geologian tutkimuskeskus (Y-tunnus ) Pieksämäki Lammuste 99,48 km² Varausilmoitukselle on annettu lupatunnus. Varauksen perusteet Varaaja otaksuu alueella aiemmin tehtyjen tutkimusten perusteella olevan seuraavia kaivosmineraaleja: kupari, hopea, kulta Varaajan suunnitelmissa on mahdollisesti tehdä lohkare-etsintää sekä maanomistajan luvalla geofysikaalisia mittauksia, kallioperäkartoitusta sekä kalliokairausta. Tutkimuksista saatujen tulosten perusteella harkitaan mahdollista malminetsintälupaa. Turvallisuus- ja kemikaaliviraston päätös Turvallisuus- ja kemikaalivirasto hyväksyy varausilmoituksen. Varausalue on merkitty päätöksen liitteenä olevaan karttaan. Varaus on voimassa (raukeamispäivä) saakka. Päätöksen perustelut Varausilmoitus täyttää kaivoslain 44 :ssä säädetyt edellytykset eikä hyväksymiselle ole kaivoslaissa säädettyä estettä. Lisätietoja varaajalle Turvallisuus- ja kemikaalivirasto Varaus antaa yksinomaan etuoikeuden malminetsintälupaan. Varaajan tulee ottaa huomioon kaivoslain säännökset etsintätyön suorittamisessa (kaivoslaki 7, ks. myös 3 ). Jokaisella on toisenkin alueella oikeus kaivosmineraalien löytämiseksi tehdä geologisia mittauksia ja havaintoja sekä Helsinki PL 66 (Opastinsilta 12 B) Helsinki Tampere Kalevantie Tampere Rovaniemi Valtakatu Rovaniemi Vaihde Y-tunnus\n3 Lupatunnus 2 (4) ottaa vähäisiä näytteitä mikäli toimenpiteestä ei aiheudu vahinkoa eikä vähäistä suurempaa haittaa tai häiriötä (etsintätyö). Varaus ei oikeuta malminetsintään, kaivamiseen eikä louhimiseen. Varaus ei rajoita maanomistajan oikeuksia eikä mahdollisia muita maankäytön tarpeita ja suunnitelmia. Sovelletut säännökset Kaivoslaki (621/2011) 31, 32, 44, 55, 75, 76 ja 185. Päätöksestä tiedottaminen Päätöksestä tiedotetaan kaivoslain (621/2011) 75 :n mukaisesti. Päätös liitteineen toimitetaan postitse varaajalle. Tieto päätöksestä julkaistaan Pieksämäen lehti -sanomalehdissä. Päätöksen antamisesta kuulutetaan Pieksämäen kunnan ilmoitustaululla. Päätösmaksu Tästä päätöksestä perittävä maksu on Maksun perusteena on työ- ja elinkeinoministeriön asetus Turvallisuus- ja kemikaaliviraston maksullisista suoritteista (626/2013). Lisäksi laskutetaan päätöksen tiedotukseen liittyvät ilmoituskulut sekä niiden käsittelymaksut. Muutoksenhaku Tähän päätökseen saa kaivoslain (621/2011) 162 :n nojalla hakea muutosta valittamalla Itä-Suomen hallinto-oikeuteen. Valitusaika on 30 päivää tämän päätöksen antopäivästä. Liitteenä olevasta valitusosoituksesta ilmenee, miten muutosta haettaessa on meneteltävä. Päätöksestä perittävästä maksusta valitetaan samassa järjestyksessä kuin pääasiasta. Lisätietoja tai puh Ilkka Keskitalo ylitarkastaja Katja Palo Ylitarkastaja LIITTEET Liite 1 Liite 2 Valitusosoitus Kartta\n5 Lupatunnus 4 (4) sähköpostilla) toimitetun valituskirjelmän on oltava toimitettu niin, että se on käytettävissä vastaanottolaitteessa tai tietojärjestelmässä määräajan viimeisenä päivänä ennen virka-ajan päättymistä. Valittajalta peritään hallinto-oikeudessa oikeudenkäyntimaksu 97 euroa. Tuomioistuinten ja eräiden oikeushallintoviranomaisten suoritteista perittävistä maksuista annetussa laissa (701/1993) on erikseen säädetty eräistä tapauksista, joissa maksua ei peritä. Toimivaltaisen hallinto-oikeuden yhteystiedot muutoksenhakua varten: Itä-Suomen hallinto-oikeus käyntiosoite: Puijonkatu 29 A, Kuopio postiosoite: PL 1744, Kuopio puhelin: telekopio: sähköposti:


Naisten syksy/talvitakki, Vaatteet ja keng...\nVero Moda 38 kokoa syksy/talvitakki. Tekokarvaa. Nahkainen vyö vyötäröllä. Vetoketju katkennut, muuten hyvässä kunnossa. Hinta 40+ postikulut.\nOta yhteyttä ilmoittajaan Hanna Sjöman\nLähetä viesti ilmoittajalle Hanna Sjöman


Syd-Norge pt.1: Lipton, Grøtenutbekken, Lærdal ~ RolloMixed - pohjoisen talvikiipeilystä\nPosted on 19.47by tapsa with No comments\nAjelimme jossain Trondheimin korkeudella, kun puhelimitse saapui tieto Rjukanin keleistä. If you plan to do Lipton, it is in very good condition.\nMeillä oli takana vasta reilu tuhat kilsaa ajamista. Kelasimme, että ajetaan nyt sitten samantien vähän lisää, ja startataan reissu Rjukanista. Tiputellaan sitten pikkuhiljaa pohjoiseen. Liptonin kondis oli ollut kahdella edellisellä visiitillä huono, ellei surkea, ja jos jotain on jäänyt vuosien varrella kaaliin, niin se on hyvien olosuhteiden hyödyntäminen. Varman kuuloinen tikki kuulosti houkuttelevalta.\n50 tuntia Rovaniemeltä lähtemisen jälkeen olimme Liptonin alla räkkäämässä. Fuck yeah, mäkihän näytti täysin erilaiselta millaisena olin sen tottunut näkemään - siinä oli jäätä, ja sitä oli paljon. Tiesin että se on in the bag ennenkuin kumpikaan oli lyönyt iskuakaan. KPS:n tuloksena Samppa pääsi ekalle pitchille verryttelemään ajosta hieman kankeita lihaksiaan.\nLipponen, oli se sitten missä kunnossa tahansa, on jokatapauksessa klassikko isolla C:llä. Esteettinen ja historiallinen linja, joka oli hienoa päästä kiipeämään. Reitti tunnetaan laadukkaana kansainvälisestikin, ja sen todistivat meidän perässämme tulleet italialainen ja ranskalainen köysistö. Bella, bella!\nLipposen läskit muodot\nLipposen kiivettyämme totesimme, että Rjukan sai siltä erää riittää. Norjassa on liikaa hyviä putouksia odottamassa, ja olimme saaneet niin hyvän ajodraivin päälle että piti päästä taas tien päälle. Lähdimme samana iltana kohti Hemsedalia, jotta pääsisimme jo seuraavana päivänä uuden klassikon kimppuun.\nAjokelissä oli välillä toivomisen varaa\nGrøtenutbekken on Hemsedalin kylän yläpuolella oleva klassinen 250 metrinen vitonen, joka viime kevään reissulla oli jo liikaa auringon polttama. Nyt olimme fiksuina miehinä kuitenkin viikkoa aikaisemmassa liikenteessä, ja putous näytti edelleen hyväkuntoiselta.\nPälyt päässä jääkiipeilyä, jotain aika eksklusiivista meille periferian asukeille\nKruksipitchi oli upea täyspitkä pystypätkä\nUujeah, lähetään kahville\nVastapäisellä törmällä näkyi isossa leikkauksessa meidän viime keväänä kiipeämä Sons of Anarchy\nIn the bag, lähetään gedouttiin täältä\nReissumiehiä alkoi tie viemään taas eteenpäin. Seuraavana kohteena oli rannikon maaginen Lærdal, joka Årdalin kanssa hostaa joitakin maailman kuumimmista jääkiipeilykohteista, kuten tarunomaisen Vettisfossenin. Viime keväänä kuumotelleet pitkät kutoset olivat pyörineet mielessä melkein vuoden, ja hiitti oli hyvä. Jonkinasteinen shokki kuitenkin odotti meitä perillä.\nJa se oli ennenkaikkea lämpöshokki. Vettikselle on vajaan parin tunnin haikki, ja vastaan kävelevien koiranulkoiluttajien asuvalinnoista pystyi päättelemään jotain vallitsevista jääkiipeilyolosuhteista. Repuissa olikin hakkujen sijaan kakkoskaljat ja jalassa lenkkarit.\nJos jonkun yleissivistyksessä on tämä putouksen mentävä aukko, niin kerrataan perusasiat: vesi tippuu 275 metriä vapaasti, ja sitä tippuu paljon. Kyse ei ole pelkästään putouksen korkeudesta ja jyrkkyydestä, kyse on myös sen virtaaman aggressiivisuudesta. Silloin kun se jäätyy siinä määrin kuin se jäätyy, se tarkoittaa jotain noin kuusplussan jäätä. Kuinka se konvertoituu fontsuskaalalla? No se ei lapsukaiset kuulkaa konvertoidu. Liptonin kaltaiset mäet on minigolfia näiden rinnalla.\nMä en silti pystynyt olemaan kovin pettynyt Vettiksen osin odotetustakin kondiksesta. Vettis on yksi siisteimmistä kiipeilyyn liittyvistä asioista, jonka oon ikinä nähnyt. Mulla ei riitä superlatiiveja kuvailemaan sitä putousta, ja sitä miten se mielikuvitusta ruokkii. Millään Suomesta löytyvällä kiipeilyllä ei ole mitään tekemistä sen kanssa. Mikään Suomessa, tai missään muussakaan pohjoismaassa, ei tarjoa sille yhteistä rajapintaa. Siis Norjaa lukuunottamatta tietenkin. Se on jotain niin villiä ja rajua luonnonvoimaa, että se ei valokuviin eikä teksteihin oikein tahdo taipua. Se on once in a lifetime -tyylinen putous, jos sille joskus tulee mahdollisuus.\nSiis jos tulee. Musta tuntuu, että siitä, että tajuaa siihen ehkä pystyvänsä, ja ennenkaikkea haluavansa, on itseasiassa vielä aika pitkä matka siihen, että siihen saa edes mahdollisuuden. Keli-ikkunat on lyhyitä: ei puhuta oikeista kuukaisista - puhutaan oikeista viikoista, ehkä jopa päivistä - ja kaikkina vuosina sitä ei tule ollenkaan. Tänä talvena ei ilmeisesti ole ikkunaa ollut, ainakaan yhden semilokaalin mukaan. Mankinen ja Backström - big up vaan teille.\nNo, anyhow, kuuntelimme amfissa parin minuutin välein tapahtuvaa jääpommitusta aikamme, ja nostimme taas kytkintä.\nTässä ei ole muuten milliäkään lunta\nAdjö, vi ses igen\nScouttailureissuilla voi vastustaa myös muista kuin keleistä johtuen - kulman takana olevalla Kjørlifossenilla oli onnettomuus pari viikkoa sitten - oisko isäntä lyönyt portin kiinni sen jälkeen? Tie ainakin oli kuosissa.\nLærdalissa ja Årdalissa oli muitakin viime keväältä jääneitä kohteita mielessä, mutta päivisin yli +10C kelit jättivät meidät vähän kylmäksi. Emme löytäneet päivän scouttauksen tuloksena kuin yhden järkevän kohteen, ja sekin löytyi Statoilin "takapihalta":\nSilmämääräisesti kelasimme putouksen olevan parisataametrinen, ja syvän näköinen kanjoni suojasi sitä hyvin auringolta. Lähestyminen näytti tietenkin lyhyeltä.\nVois olla helpompaa jos ois vähän pakkasta ...\nPientä hakemista reitin kanssa\nNyt löyty oikea rööri\nSamppa kuvan alalaidassa antamassa mittakaavaa. Ympärillä parisataametrisiä nelosia ja vitosia\nKanjoniin ja putouksen alle päästyämme kiinnostus poistumista kohtaan kasvoi. Olimme rappeloineet täyden kp:n nihkeän näköistä seinämää alas, ja ylös- ja poisvievän putouksen degeneraatio oli alituista. Vettä virtasi, ja paloja tuli alas. Otimme seiffeimmän näköisen linjan pienemmän virtaaman alta, ja ilman yläpuolella roikkuvia kattokruunuja.\nKiipesimme vajaat parisataa metriä hyvää, jyrkkää ja mielenkiintoista jäätä, ja toppasimme suoraan tielle.\nParisataa korkkaria on yllättävän paljon kävelemistä serpentiiniä pitkin. P.S. Ei kannata edes yrittää liftata Laerdalissa\nLær- ja Årdalin jälkeen suuntasimme edelleen pohjoiseen. Välietappina, jossain miljoonannen tunnelin, lautan ja vuonon välillä, pysähdyimme Sogndaleniin pienelle randolle. Sogndalenissa on kuulemma Norjan parasta treerideä. No siis mikä ettei, ei ollut kyse todellakaan mistään makkaratikkupusikosta.\nPå tur med Sigrid & Toke\nTusen tack för suihku! Se olikin ainut suihku kahteen viikkoon.\nSuihkusta ja pujottelusta freesaantuneina ajoimme seuraavaksi Sunndaleniin. Siitä lisää myöhemmin!\nOnly gay in the village??


Helminauha "Venetian pastel miniature" / Götan maailma\nHelminauha "Venetian pastel miniature"\nVenetsia/Tsekkoslovakia/Ghana, Länsi-Afrikka, 1800-luku, yksityiskokoelmasta Tanskasta.\nHelminauha on peräisin Länsi-Afrikasta. Helminauhaan on koottu useita kymmeniä eri mallisia, pienikokoisia lasihelmiä. Näiden lasihelmien historia on mielenkiintoinen, mutta myös tavattoman surullinen. Lasihelmet on valmistettu Venetsiassa, Italiassa 1800-luvulla.\nLasihelmet osoittautuivat niin edullisiksi ja toimiviksi vaihtokaupan välineiksi että niitä kuljetettiin Afrikkaan lopulta tonneittain ja ne toimivat jopa lähtevien kauppa- ja orjalaivojen painolastina. Lasihelmiin erikoistuneita tehtaita sijaitsi mm. Böömissä, Italiassa ja Alankomaissa ja ne lisäsivät tuotantoaan Afrikan kasvavien tarpeiden mukaan. Lasin valmistamista ei vielä tällöin Afrikassa osattu, joten värikkäät helmet muodostuivat nopeasti arvostetuiksi seremoniakoristeiksi, statussymboleiksi ja sitä kautta valuutaksi erityisesti Länsi-Afrikassa. Helmiä oli tarjolla satoja eri malleja, mutta suosituimmiksi muodostuivat mm. millefiori, lewis&clark ja chevron.\nHelmistä kookkaimmat, vihreät yli 200 vuotta vanhat lasihelmet ovat taas peräisin Böömistä. Näiden kirkkaana hohtava, tummanvihreään taittava väri on saatu aikaan käyttämällä lasin valmistuksessa uraaanisuoloja. Tämän johdosta helmet hohtavat intensiivisen vihreinä ultraviolettivalon alla. Kaupankäynnin yhteydessä näitä helmiä alettiin kutsua vaseliini-helmiksi, johtuen helmien läpikuultavasta väristä, joka muistuttaa vaseliinia.\nHelminauha on hyvässä kunnossa. Hamppukuidusta valmistettu nyöri on modernia tekoa. Helmissä iän tuomaa patinaa. Pieniä lohkeamia ja murtumia saattaa esiintyä. Helminauhan pituus on noin 51,0cm ja siinä on 110 antiikkista lasihelmeä. Mukana lisäksi mm. Krobo- ja Gooseberry-helmiä.